
Chuireadh  a'  chuid  mhòr  do  Ghàidheil 
A  dh'àiteachadh  dhù'chaibh  cèin, 

'S  cha'n  f  haicear  a  bheag  'n  an  àite 
Ach  caoirich  bhàn'  agus  fèidh : 

'S  chù  do'n  Eòrpa  na  rinn  fuireach, 
Gheibh  iad  urram  anns  gach  ceum  ; 

'S  cha  teirig  mo  ghaol  gu  bràth  dhoibh 
Gus  an  là  'san  tigan  t-eug. 

KOIMH-RADH. 


O'n  bhios  gach  Bàrd  ri  Roimh-Ràdh 
Ni  mise  Roimh-Ràdh  cuideachd, 
Cha'ii  'eil  fuath  agam  do'n  Bheurla, 
'S  beag  nach  'eil  i  'm  beul  gach  duine  ; 
Ach  o'n  's  taitneach  leam  a*  Ghàelic 
A  bhi  'fàs,  's  gun  dhol  am  mugha, 
Gheibh  mi  m'  òrain  a  chlò-bhualadh, 
*S  cumarleam  i  suas,  ma's  urrainn. 

Dh'  àraicheadh  mì  'n  lonar-sannda, 
'S  b'  eòlach  mi  thall  mu  Chladh-mhuilìnn, 
'S  dlùth  do  Chaisteal  lonar-Lochaidh 
Threòraicheadh  mi  's  mi  'n  am  ghiuUan  ; 
Bha  mi  'n  Arisaig  's  am  Miiideart, 
'S  feadh  nan  dùchannaibh  ud  uile. 
Bha  mi  sa'  Mharairne  ghleannaich, 
'S  thug  mi  tamull  ann  am  Muile. 

Fhuair  mi  cothrom  a  bhi  eòlach 
Air  cleachdadh  a's  dòigh  gach  urra — 
Sean  a's  òg  am  measg  nan  Gàidheal, 
'Bha  mu'n  tràigh,  no'n  àiridh  munaidh  ; 
Gu'n  d'thachair  iad  rium  gu  lìonmhor 
Nach  d'  ionnsaich  riamh  focal  tuilleadh,    , 
Ach  Gàelic,  a-nuas  on  leanabas, 
'S  bheirinn  f  hèin  d'an  seanachas  urram. 

Leughadh  a'  chuid  mhòr  dhiubh  'm  Biobull, 
Sa'  chainnt  sin  gu  pongail,  rèidh  dhomh  ; 
'S  dh'innis  iad  dhomh  tric  an  fhìrinn, 
'S  cha'n  àicheidh  mi  air  a'  Chlèir  e — 
Mar  bhith  leabhar  Dhàn  a's  Oran, 
A  bh'aca  'n  an  còmhnuidh  gleidhte, 
Nach  leughadh  iad  smid  do'n  Ghàelic  ; 
Ach  'am  bàrdachd  ghabh  iad  spèis  dhi. 


ROIMH-RADn. 

Cha'n  fhaic  mi  gu  bheil  .a'  bhàrdachd 
An  aghaidhcràbhaidh  no  aoraidh  ; 
B'iad  na  J3àird  a  thug  gach  gliocas, 
A's  fiosracliadh  do  naDraoidhean, 
'S  ma  chuireas  sinn  srian  r'ar  teangaidh, 
Gun  sgainneil  a  thoirt  do  dhaoine, 
C'uim'  an  sguireamaid  do'n  ranntachd, 
'S  sinn  cho  gann  air  feadh  an  t-saoghail  ? 

Fhuair  mi  allaban  ro  mhòr, 
Mar  fhuair  gu  kòir  do  m'  sheòrsa  romham, 
Eadar  Glascho  's  taobli  Loch-laoiminn 
Agus  roinn  deth  'n  Gleann-a-comhann, 
Mu'n  d'f  huair  mi  na  rinn  an  àirde 
An  àireamh  a  chuir  mi  romham, 
Chum  's  gum  biodh  an  obair  pàighte 
'S  nach  fàilnichinn  ann  a'm'  ghnothach. 

'S  mòr  an  t-ioghnadh  anns  gach  rìoghachd, 
'S  anns  gach  linn  air  feadh  an  t-saoghail, 
Cho  beag  suim  's  tha  do  na  Bàrdaibh, 
'S  meud  an  gràidh  do'n  Chinne-daonna, 
Leigear  leotha  falbh  nan  sràidean 
Gun  bheag  alàthair  d'an  aodach, — 
Mar  dean  cosnadh  goirt  an  làmh  dhoibh 
Na  phàigheas  gu  duilich,  daor  e. 

'S  ann  an  dèigh  am  bàis  a  chìtear 
A'  bhrighabha  anns  na  dh'fhàg  iad, 
Gheibhear  glioeas  agus  firinn 
Gun  dìth  anns  na  h-uile  càil  dheth, 
Togar  clachaibh  snaighte,  luachmhor, 
Aig  an  uaigh  'san  deach'  an  càradh  ; 
'S  iad  an  fheadhainn  a  bhios  timchioll 
'Gheibh  a'  chuirm  's  cha'n  iad  na  Bàrdaibh. 

COGADH  A*  CHRIMEA. 
AiR  FoNN  : — ^^Oran  an  t-  Samhraidh^** 

Le  DONNACHADH  BAN  MAC-AN-T-SAOIR. 

'B  ann  sa'  blilladhna  ochd-ciad-diag, 

'S  leth-chiad  *sa  ceithir  bhàrr  air  sin, 

A  chaidh  na  Ruiseinich  do'n   Tuirc, 

'Sfo  'n  cuirc  aca  mar  b'  àill  leotha  ; 

Bha  'n  luingeis-chogaidh  sa'  Mhuir  Dhuibh, 

'Sle  'n  cluich  cha  robh  sinn  sàbhailte, 

A's  niar  a  dìonamaid  sinn  fhèin 

Gu'n  d'  f  huair  an  rioghachd  tàmailte. 

Ghlaodh  na  Turcaich  air  son  còmhnaidh, 

'S  mòran  air  am  bàthadh  dhiubh  ; 

'S  gheall  na  Breatannaich  o  chian, 

'N  àm  bhi  fo  fhiamh  am  pàiit  a  ghabhail  : 

Shuidh  a'  Phàrhimaid  mu'n  bhòrd, 

'S  an  còraichean  nan  làimh  aca, 

Gus  an  d'aontaich  a'  chuid  mhòr  dhiubh 

Dol  an  òrduirh  blàir  leotha. 

Dh'òrduicheadh  an  trup  a-null, 
'S  bha  iomadh  fiiìran  àluinn  ann ; 
Bha  dà  f  hichead  mìle  'sheòl 
Air  luingeis  mhòr  nan  àrd-chrannaibh, 
Dh'f  hàgadh  iad  an  tìr  gun  eòlas, 
'Siad  gun  dòigh,  gun  f  hàrdach  dhoibh  ; 
'S  le  cion  rian  na  teachd-an-tìr 
Bha  fìchead  niìle  'òhàsaich  dhiubh. 

Chruìnnìch  Nìcolas  a  dhaoinè 
Dhol  ri  aodann  stàllinne  ; 
Bha  iad  eòlach  mu  na  còrsaibh, 
'S  mòran  ann  an  àireamh  dhiubh  : 
Bha  na  Breatannaich  fìor  mheamnacb; 
Daoine  calma,  làidire, 
Eòlach,  fìosrach  mar  a  ghluaiseadh, 
Smearail,  cruaidh  gun  f  hàilinn  annta. 

Chaidh  na  Seanalairean  cruinn, 
A*s  leugh  iad  suim  nan  òrduighean  ; 
Bha  luchd-faicinn  thar  gach  feachd 
Do  dhaoine  beachdail,  fòghluimte  : 
Fhuair  na  Breatannaich  o*n  Fhraing 
Ceud  mìle  ceann  g'an  còmhnadh-san, 
'S  b*aobhar  eagail  iad  's  na  Blàir 
Do  nàmhaid  an  àm  còmhraige. 

Bha'n  cuid  each  gu  cruidheach,  srianach, 

Làidir,  ciailach,  seòlt-charach, 

Bha'n  cuid  ghunnachan  deagh-ghleusd*, 

'S  am  bèigneidcan  aii  òrdugh  leo  ; 

Bha'n  cuid  chlàidhea'nan  ro  gheur, 

'S  bu  leur  sud  'n  uair  a  thòìsich  iad  ; 

Bha  iomadh  Ruiseineach  gun  cheann 

Le'm  beum,  's  chaidh  meall  a  leònadh  dhiubh. 

B'  ann  aig  baiteal  Alma  dhearbh  sibh 
Bhi  grad-mheamnach,  cruadalach, 
*SR\g  Inkerman^s  aig  Balaclàbha 
Air  an  nàmhaid  bhuadhaich  sibh  ; 
Bu  trom  deannal  'ur  cuid  chanan, 
*S  iad  gun  mhearachd  tuairmse  leibh, 
A'  leagadh  Ruiseineach  a's  each, 
Mar  speal  a'  gearradh  luacharach. 

Moch  là  Alma  chaidh  na  laoich 
'T^an  airm  's  nan  aodach  suaicheanta, 
Na  suinn  nach  tiomaicheadh  le  giorag 
Dh'fhàs  gu  sgileil,  cruadalach  ; 
Ged  bu  ghann  an  cunntas  cheann 
A  Tìr-nam-Beann,  bha  buaidh  leotha ; 
*S  mar  biodh  iad  ann  gun  caillt  ^ur  càmp, 
'Sbhiodh  clann  nan  GaH's  an  ruaig  orra. 

B'e  Raglan  an  ceann-feachd 

A  thug  gach  rèachd  a's  òrdugh  dhoibh, 

'S  bha  St.  Arnaud  leis  r'a  thaobh 

A  chum  na  laoich  a  threòrachadh  ; 

Bhriseadh  an  drochaid  thar  Ahna 

'N  dùil  gu'm  bàithte  mòran  dhibh, 

^S  ged  rugadh  pàirt  dhibh  fad  o'n  tràigh 

Rinn  'ur  cuid  snàmha  còmhnadh  dhuibh. 

Chàmpaich  na  Ruiseinich  cruinn 
Air  mullach  tuim  sa'  ghlòmanaich, 
A's  fhuair  na  Breatannaich  mòr  spàirn 
A*  dol  an  àird  g'an  còmhlachadh  ; 
Bha'm  bruthach  cas,  làn  chreag  a*s  chlach, 
Gun  leud  an  cas  do  chòmhnard  ann, 
A's  luaidhe  Ruiseineach  mar  slìon, 
^G  an  sgathadh  sìos  'nan  dòrlaichean. 

Sìr  Cailein  Caimbeul  air  an  ceann, 
An  gaisgeach  teann  's  bu  dual  dha  sud ; 
Bu  lìonmhor  buaidh  a  bh'air  's  na  Blàir— - 
Na  thug  air  bàrr  cha  chuala  sinn  : 
An  t-uasal  smearail,  fearail,  treun, 
Nach  gèilleadh  ri  uchd  fuathais  dhoibh, 
'N  àm  dol  air  ghleus  bu  gharbh  a  bheum, 
Le  chlaidheamh  geur  *n  uair  bhuaileadh  e. 

Tartracli,  dealbhach,  maiseacb,  (lealracb, 

Deas,  grad-mbeamnach,  òrdamail, 

A's  cuibbriomi  mbòr  do'n  òr  's  do'n  airgiod 

M'a  cbuid  arm  's  m'a  cbòmbdacb  air  ; 

Am  fiùran  gasda,  smacbdail,  àrd, 

Is  deis'  air  blàr  gun  mbòrcbuis  leis, 

Gun  cbron  r'a  àireamb  air  a'  f  às, 

O  'bbàrr  gu  sàil  a  bbòtainne. 

Bba  Diùc  Chambrldge's  na  Gèird 
Air  tbùs  a'  mèarsadb  suas  riutba ; 
'Sbba  na  Ruiseinicb  cbo  lìonmìior 
'Sgu'n  robb  fìamb  roimb  fhuatbas  air  ; 
Sbeas  iad'an  iom-cbombalrl' air  ball, 
'Sbba  Cailein  Caimbeul  sbuas  aca, 
A's  db'òrduicb  e  air  tbììs  na  Gàidheil, 
Anns  gacb  blàr  bba  buaidh  lcotba. 

Tbug  e  òrdugb  dhoibbsa'  Ghàelic, 
'S  gbabb  iad  blàths  a's  caoimlmcas  ris, 
Gbabb  iad  suim  do  cbainnt  am  màtbar, 
'S  i  bu  tràitbe  bbruidbneadb  iad  : 
Cbuimbnicb  iad  na  suinn  o'n  d'tbàinig, 
'S  neartaicb  càil  nan  saigbdearan, 
A's  fbuair  na  Ruiseinicb  's  an  Czar 
An  sàtb  uainn  mar  a  thoiil  iad  oirnn. 

Tbòisicb  marbbadh  air  gacb  taobb, 

'S  bu  chruaidb  an  gaoir  a'  bàsacbadb  ; 

Bba  mire-cbatb  air  iaoicb  nan  gleann, 

'S  na  bb'ann  an  èideadb  Ghàidbeal  dbiubb, 

Rinn  sìol  nam  Fiann  an  sgatbadb  sìos, 

Le'n  lannaibb  giara  stàilinne  ; 

'S  cbaidb  mìltean  Ruiseineacb  do'n  t-siorr'achd 

Riamb  nacb  do  gbabb  kSàcramaid. 

Fuaim  nan  canan,  's  luaths  nan  dealan, 
'S  cruas  gach  deannail  dhian-f  hrasaich, 
Ceart  clio  lìonmhor  ri  cloich-raheallain, 
Peileirean  V  an  dian-chur  leibh  ; 
Slignichibh  teinnteach  do  phràis 
A'  cur  gu  bàs  nan  ciadan  diubh, 
'S  a'  losgadh  fìidair  ann  cho  dian 
'S  nach  faicte  ghrian  'san  iarmailte. 

Dh'fhiach  fir  Alb'  an  sin  do'n  i-Czar 
An  neart  a  bha  nan  gaoirdeanaibh, 
A's  laoich  thìr  Ualais  agus  Bhruis, 
Gu'm  biodh  an  t-urram  daonnan  aca, 
Ged  bha  leth-cheud  mìle  's  còrr 
Sa'  chòmh-stri  sin  do  dhaoin'  alge, 
A'  chuid  dhiubh  nach  do  thuit  sa'  bhlàr 
Gu'n  d'  ruaig  sibh  tbar  an  aonaich  iad. 

Cheannaich  sinn  gu  daor  a'  bhuaidh, 
'S  na  bhuannaichdeadh  an  là  sin  leinn — 
ChaiU  sinn  ris  mu  dhà-chiad-diag 
Do  dhaoine  ciatach,  àluinne  ; 
Chaill  na  Frangaich  mu  naoi  ciad, 
^S  bu  sgairteil  gniomh  nan  àrmunn  sin, 
Bu  lìonmhor  Cossac  thoirteil,  chiar 
A  leagadh  sìos  gu  làr  leotha. 

Latha  Bhalaclàbha  dhearbh 

Na  Gàidheil  chalma,  chruadalach, 

Nach  strìcchdadh  iad  do  shluagh  an  t-Czair, 

Ged  bh'ann  diubh  àireamh  uamhasach  : 

Thug  Sir  Cailein  dhoibh  comannda 

Dlùthadh  teann  a-suas  riutha, 

'S  le  bèigneidean  's  le  faobhar  lann 

Nach  fàgte  ceann  air  gualainn  diubh. 

Bha  fuil  nan  Ruiseineach  'ga  dòrtadh 
Air  na  lòin  'na  caochain  leibh, 
A*  sgathadh  cheann  le  taobhar  lann, 
S  gan  sparradh  teann  'nam  maodlaicliean  : 
Gu'n  d'  thoiU  'ur  tììrn  o  Bhreatann  cliù, 
'S  b'e  'n  diiibhail  bhi  'g  ur  maolachadh, 
'S  gu'n  d'  chum  sibh  Rusia  fo  smachd 
Le  smuais  a's  neart  'ur  gaoirdeanaibh. 

Laoich  nan  clàidhmliean  's  nan  each-glasa 
Gu'm  bu  ghasda  f  huaradh  iad  ; 
A's  Innis-sgillinnich  a  h-Eirinn 
Mharbh  a's  reub  iad  fuathas  dhiubh  ; 
Na  ceud  Rioghalaich  's  na  Gèird 
Bu  deas,  neo-chearr  'g  am  buahidh  iad, 
'S  mar  dhealanach  o  àird  nan  speur 
Chuir  iad  le  chèil'  an  ruaig  orra. 

*S  mòr  'gar  dìth  a'  chuid  do'n  arm 

D'an  ainm  a'  chuideachd-aotrom, 

Nach  d'  f  huair  cothrom  ri  h-uchd  nàmh, 

'S  gun  chàch  a  bhi  r'an  taobh  leotha  : 

Chaidh  seachd  ciad  a  sìos  do'n  bhlàr  dhiubh, 

Reachdmhor,  làidir,  faoghluimte, 

A's  cha  do  phill  ach  gann  dà  chiad, 

'S  bu  chianail  sud  r'a  smaointeachadh. 

Aig  Inkerman  gu'n  d'  f  huaradh  buaidh, 
Mar  chualas  anns  gach  àite  leibh, 
Ged  bha  leth-cheud  mìle  shiaigh  ann 
Bhuannaich  sibh  sa'  blilàr  orra, 
'§  gun  ann  dhibhs'  ach  tìchead  mìle, 
'S  rinn  bhur  rioghachd  gàirdeachas  ; 
Ged  chaiU  Breatann  mu  thrì  mìle, 
'S  mor  'g  ar  dith  an  àireamh  ud. 

Rinncadh  leis  na  Frangaicli  euchd, 

'S  gu'm  b'fheumail  dhuinn  an  là  sin  iad  : 

Ged  a  chaill  iad  mòran  dhaoine 

B'iomadh  laoch  a  dh'àrdaicheadh  ; 

Chaill  iad  dà  f  hichead  comanndair, 

'S  mìle  ceann  a  bhàrr  air  sud, 

Do  shaighdearan  a  thuit,  a's  còrr, 

A's  na  bha  leoint'  san  àraich  dhiubh. 

Chaill  na  Ruiseinich  ochd  mile 
'Chaoidh  nach  piU  gu'm  fàrdaichibh  ; 
Chuir  làmh  nan  treun-Lioch  mar  bu  dual, 
Le'n  armaibh  suain  a'  bhàis  orra  ; 
Mhair  am  baiteal  mu  sheachd  uairean, 
^S  thugadh  suas  an  làrach  dhuibh, 
^S  chuir  sibh  sgapadh  anns  a'  chòrr, 
Ach  na  bha  beò  dhiubh  'n  sàs  agaibh. 

Aig  Tchernaija  cha  d'  fhuair  iad 

Buaidh  oirbh  mar  shaoil  leotha, 

'S  aig  Drochaid  Thractir  bha  sibh  searbh  dhoibh, 

'S  beag  gu'n  d'fhalbh  a  h-aon  oirbh, 

Bha  trì  mìle  ^n  cinnseal  arm 

A  dh'f  hàg  sibh  marbh  'n  an  aodaichean, 

'S  bha  Seanaileir  Read  's  an  àireamh, 

'S  tuigear  pàirt  d'a  dhaoine  leinn. 

Chaidh  coig  mìle  leibh  a  leòn  dhiubh, 

Sheall  sibh  gu'm  bu  daoine  sibh, 

'S  thug  na  Frangaicli  seachd  ciad-diag  dhiubh 

Bhàrr  nan  sliabh  's  nan  aonaichean  ; 

A's  phrìosanaich  iad  ceithir  chiad, 

'S  chaidh  iarainn  air  na  caoil  aca, 

'S  thug  Napoleon  dhoibh  cllù 

'S  bu  ro-mhaith  b'  f  hiù  dha'n  t-saothair  sin. 

Bhàsaich  Eao-lan  e  fèin — 
An  ceannard  treubhach,  cruadahìch  ; 
A's  thult  'am  Blàr  deagh  Chòirneal  Fea, 
B*e  'm  beud  mar  deanainn  luaidh  air  dhuibh  ; 
Thuit  lain  Caimbeul  mar  an  ceudna — 
Ceannard  treun  's  bu  dual  dha  sud — 
A'  strì  ri  buannachadh  an  Rèdain, 
luchair-ghlèidht'  an  uachdarain. 

Thug  am  bàs  air  falbh  an  Czar, 
Ged  nach  robh  làmhan  dhaoine  ris ; 
'S  rinn  Breatann  iohich,  's  b'  aobhar  dhi 
'N  uair  fhuaradh  fios  gu'n  d'  chaochail  e  ; 
An  duine  sanntacli  air  bhcag  truais, 
A  rinn  air  sluagh  na  dh'  f  haodadh  e, 
Bu  bheag  a  chaoidh,  a  chlaoidh,  ^s  a  dhìol 
'N  uair  dh'iarradh  bhàrr  an  t-saoahail  e. 

Codrington,  an  t-àrd  ehomanndair 
Thug  e  teann  dhoibh  òrduighean, 
A's  Pelisìer,  an  t-àrd-cheannard 
Air  na  Frangaich,  còmhla  ris ; 
Maidseir  Welsford,  ^s  Caiptin  Grove, 
Le'n  àireamh  mhòr  a  thòiseachadh 
A  chum  Sebastopol  a  bhuannachd, 
'S  iad  a  ghluasad  seòlta  ris. 

'N  uair  a  ràinig  sibh  am  balla, 
'S  càcli  a'  frasadh  luaidhe  oirbh  ; 
Cha  robh  cùisean  mar  a  shaoil  sibh, 
Ach  bha'n  t-saothair  buadhar  dhuibh, 
Bha  na  fàraidhean  ro-ghearr, 
O  n'  rinneadh  pàirt  air  thuairmse  dhiubh, 
'S  gu'm  b'  ann  le  spionnadh  chas  a's  làmh 
A  thàrr  sibh  faighinn  suas  orra. 

'N  iialr  f  hiiair  sibh  taobh  stigh  na  saobhaidh 
Ghlaodh  gach  fear  le  gàirdeachas  ! 
Còirneal  ìVindham  le  'chuid  ghaisgeach, 
Rinn  e  sgath  air  àireamh  dhiubh  ; 
Fuil  'ga  dòrtadh,  's  feòil  'ga  gearradh, 
'8  canain  mar  f  huaim  thàirneanach, 
A'  grad  thoirt  lèir-sgrìos  air  a'  bhaile, 
\S  b'  annamh  dhiubh  na  shàbhail  uaibh. 

Thuit  Sebastopol  'n  uair  ghèill 

Gach  beisd  bha  'gabhail  tàmhachd  ann  ; 

A's  chuir  sibh  suas  'uv  bratach  rioghail 

'S  rinn  na  mìltean  gàirdeachas, 

Ged  bu  lìonmhor  laoch  bha  marbh 

A  bh'ann  an  arm  na   Bàn-righne, 

A's  bha  na  ceudan  air  an  leòn, 

'S  chaidh  mòran  do  Scutàri  dhiubh. 

Tha  nis  balla-dìon  an  i-Czair 

'Na  smàl,  gun  tigh,  gun  ghrìosach  ann, 

Ged  nach  robh  leithid  air  an  t-saoghal, 

'S  gum  bu  daor  r'a  dhìol  dhuinn  e  : 

Mu  chiad  mìle  duine  thuit 

A  stigh  's  a  muigh  o  n'  dh'fhiachadh  rls ; 

'S  chosdadh  teann  air  bliadhna  dh'iìine 

Mu'n  robh  'n  tììrn  ud  crìochnaichte. 

Bha  aig  Breatann  anns  a'  chòmh-stri 
Air  na  stòil  air  uaireannan, 
Ochd  ciad  gunna  mòr  fo  'n  lòid 
Gu  sgrios  a'  phòir  a  b'  fhuathach  leibh  ; 
'S  chaidh  muillein  a's  sia  ceud  mile 
Chuir  'san  strì  do  chuairtean  leinn, 
An  aghaidh  Ruiseinich  an  t-Czairy 
Mu*n  deach  an  t-àit'  a  bhuannachd  leinn. 

Bha'n  Crimea  daor  do'n  rioghachd, 
Chuir  e  cìs  a's  daorsainn  oirnn, 
Chosdadh  leinn  ciad  muillein  òir 
O  n'  thòisichidh  mu'n  aobhar  ud  ; 
Dh'fhàgadh  peathraichean  gun  bhràithrean 
'S  màithrichean  gun  daoin'  aca, 
'S  dìleachdain  le  dìth  'dol  bàs, 
O  n'  dh'f  hàgadh  iad  air  fiion-tràigh. 

Fhuair  sinn  cliù  ged  chaill  sin  mòran 

Stòrais  agus  dhaoine  ris ; 

Fhuair  Sardinia  na  bhuin  dhi, 

'S  th'aig  na  Turcaich  saorsa  leinn  : 

'S  a  nis  cha'n  fhaicear  's  a'  Mhuir  Dhuibh, 

No  'stiirh  no'm  mui^^h  mu'n  chaol  aice, 

Aon  long-chogaidh  leis  an  i-Czar, 

No  'mhac  a  dh'fhàg  'n  uair  chaochail  e. 

Na  luingeis-chogaidh  bh'aig'  air  chuan 
'S  an  d'rinn  e  uaill  a's  ràiteachas, 
A  shaoil  e  'sheòladh  's  an  Eiixine^ 
'S  a  bhiodh  a  chaoidh  a'  snàmh  aig'  ann  ; 
Chuir  sibh  ann  an  grunnd  a'  chuain  iad, 
'S  beag  d'an  sluagh  a  shàbhail  uaibh, 
'S  gheibli  sinn  a  nis  as  na  h-Innsean 
H-uile  ni  mar  b'  àbhaist  dhuinn. 

Tha  nis  againn  sith  'san  rioghachd, 
'S  theid  na  cìsean  aotromachadh  ; 
Tionndaidhear  gach  neach  gu  gniomh, 
'S  gu'n  tèid  am  biadh  an  saoiread  dhuinn  ; 
Cha'n  f  haigh  tuathanaich  gach  tìre 
Prìsean  mar  a  shaoil  leotha, 
'S  gur  fhasa  'n  duine  bhochd  bhi  beò 
Nach  faigh  a  lòn  gun  saoithreachadh. 

FAILTE  THIGHEARNA  CHLUAIDH, 

Air  dha  pilleadh  as  na  h-Innsean  an  Ear, 
sa'  bhliadhna  1860. 


AiR  FoNN  : — ''lain  Euadh  Stmhliart." 

Tha  Tighearna  Chluaidh  air  tigh'nn  a  nall, 

'S  èibhinn  leam  an  sgeula  sìn  : 
rha  Tighearna  Chluaidh  air  tigh'nn  a  nall, 
'Na  Cheannard  mar  bu  chòir  dha. 

Tha  naigheachd  mhòr  aig  Sasunnaìch, 
A  dh'  fhòglinas  anns  na  machraichean, 
Tha  greadhnachas  an   Glascho, 
^S  air  gacli  gaisgeach  a  bha  còmhl'  riut. 

Tha  'Ghàidhealtachd  air  mhireachas 
O'n  rinn  thu  piUeadh  slàn,  gun  cliioram, — 
Fhir  nach  gabh  roimh  nàmhaid  giorag, 

'N  àra  dha  tigh'nn  a'd'  chòdhail. 

Tha  Tighearna  Chluaidh,  &c. 

A  Chailein  Chaimbeil  urramaich — 

Làn  dàimhealachd  a's  duineakis, 

'S  an  Fhraing  gu'n  cuirear  furan  ort, 

'S  bidh  iad  a'd'  chuideachd  pròiseil. 
Aig  Diùcaibh  a's  aig  larlachan 
Gu'm  bheil  thu'm  miagh,  am  mùìrn  's  am  meas, 
'S  gu'm  faicear  sud  an  ùine  bhig, 

An  àm  dhuit  tigh'nn  do  Dhòbhar. 

Tha  Tighearna  Chluaidh,  &c. 

Gu'n  d'  chulr  a'  Bhan-Righ'nn  cuireadh  ort, 
^S  Prionns'  Albert  uasal,  urramach  ; 
Diùc  Chambridge  bidh  'nan  cuideachd-san, 

A's  urrachaibh  ro  mhòra. 
'S  'n  uair  ni  sibh  uile  cruinneachadh 
'An  Osborn,  mar  'chuala  sinne, 
'S  greadhnach,  ceòhiihor,  còir,  'ur  n-iomairt 

^N-àm  dhuìbh  tional  còmhLa. 

Tha  Tighearna  Chluaidh,  &c. 

Thog  Lunnainnich  le  aiteachas 
Air  muir  's  air  lir  am  brataichean, 
A's  thug  iad  saors'  a'  bhaile  dhuit, 

'S  o'n  airidh  air  a'  chòrr  thu. 
Tha  claidheamh  mòr  r'a  cheannach  dhuit 
Cho  beirteach  'sa  bha  riamh  aig  duine, 
'S  cuirear  air  an  triath  sin  urram 

Chuireas  ann  a'd'  dhòrn  e. 

Tha  Tighearna  Chluaidh,  &c. 

Bho  Chaimbeulaich  bu  diìchas  dhuit 
Gach  buaidh  is  buaine  cliiìiteachas, 
Bha  Earra-Ghàidheal  ìimhal  dhoibh, 

Ach  Dùorhallaich  'nan  ònar  : 
'S  bu  mhaith  do  Thearlach  Stiiìbhart  sud, 
M'an  iarrtas  glic  na'm  biodh  e  suimell; 
'S  chaiU  e  'n  crùn  le  dhiùltadh  sgiorail, 

'Sfuil  nam  firieach'  dòirte. 

Tha  Tighearna  Chluaidh,  &c. 

Gur  cllìi  do'n  Eilein  Ileach 
A's  do  dh'fhlne  Chloinn-'IHìbliIr  thu, 
'S  tha  Muillch  ann  an  dìlseachd  dhuit — 
Bha  iad  mu  d'  shinnsrlbh  eòlach  : 


DAIN  AGUS  ORAIN.  17 

'An  Glascho  fhuair  thu  'n  ciad  bhainne, 
A's  thugadh  sgeula  dhuinn  mu'n  ionad 
Far  an  d'f  huair  thu  càil  gu  h-imeachd 
Ann  an  cinneas  t'òlge. 

Tha  Tighearna  Chluaidh,  &c. 

Bu  mhaith  d'ar  crùn  's  na  dh'earbadh  riut 
An  toiseach  gu'n  do  dhealbhadh  thu 
*S  am  fear  a  thug  an  t-airgiod  dhuit, 

'N  uair  ghabh  thu'n  arm  righ  Deòrsa  : 
Bu  lìonmhor  euchd  a  rinneadh  leat,         [meas, 
'S  air  cheann  nam  feachd  gu'n  d'  ghlèidh  thu 
Gli  neartmhor,  reachdmhor,  beachdail,  glic, 

'S  tha  fios  aig  shiagh  na  h-Eòrp'  air. 

Tha  Tighearna  Chluaidh,  &c. 

Gu'm  b'  òg  a  chuir  thu'n  t-aodach  ort, 
'S  a  dhath  air  fiamh  nan  caorannaibh — 
Aig  sea-bliadhn'-deug,  le  h-aotromas 

Gu'nd*  chuir  thu,  'laoich,  an  còt'  ort. 
'S  na  h-airm  bu  ghèire,  sgaitiche, 
Air  slios  a'  ghaisgich,  ghasda,  smiorail, 
'Sanns   an  làimh  's  an  d' thàrmaich  spionnadL, 

Sgilealachd,  a's  seòltachd. 

Tha  Tighearna  Chluaidh,  &c. 

Bha  arm  na  coise  spelseil  leat, 

'Sghabh  thu  's  an  naoidhearuh  Relseamaid  ; 

A's  chuireadh  do  Bhermèra  thu, 

'S  gu'm  b'f  heumail  dhoibh  do  chòmhnadh  ; 
Gu'n  thaisbein  thu'n  Corììna  dhoibh, 
Sa'  Bhlàr  an  d'  rinneadh  Mùr  a  mhilleadh, 
Thu  bhi  'd  Cheannard  treun,  gun  tioma, 

Rianail,  fiosrach,  eòlach. 

Tha  Tighearna  Chluaidh,  &c. 

'S  an  Spàlnnd  bha  ^n  nàmhaid  dlorrasach, 
'N  an  ciadan  mìV  air  lìonmhoireachd ; 
Ach  dhoibh  gu  bràth  cha  strìochdadh  tu — 

'S  ann  bhris  thu  sìos  an  dòchas : 
A's  là  Bharosa  mhionnaich  thu 
Gu'n  coisneadh  tu  sa'  Bhlàr  mu'm  pilleadh, 
'S  rinneadh  leat  an  gniomh  gu  h-innich, 

'S  do  chuid  ghillean  còmhl'  riut. 

Tha  Tighearna  Chluaidh,  &c. 

Taripha  chumadh  suas  leat  e, 

'Sair  Taragòna  dh'fhuasgail  thu, 

'S  an  gleann  Mhalàga  bhuadhaich  thu 

Air  na  bha  shluagh  sa'  chòmhnard. 
Aig  Osma  rinneadh  mòran  leat, 
'S  am  Blàr  Bhitòria  bu  duineal, 
Smachdail,  cruaidh  a  bhuail  thu  buillean, 

'S  ghlèidh  thu  uile  'chòir  dhuinn. 

Tha  Tighearna  Chluaidh,  &c. 

Bu  mhòr  a  nochd  thu  'ghaisgealachd 

Aig  sèisdeadh  San  Sebastian,  . 

Na  Frangaich  ghèiU  d'  ar  brataichèan, 

'S  chaidh  sgapadh  'sna  bha  beò  dhiubh  : 
Bu  leat  a'  bhuaidh  ach  dh'fhuiling  thu, 
'Sgu'n  deach  thu'n  cunnart  trom  sa'  chumasg, 
Chaidh  do  leòn  sa'  chòmh-stri  ghuinich, 

'Sroinn  do  t'fhuil  a  dhòrtadh. 

Tha  Tighearna  Chluaidh,  &c' 

Aig  abhainn  mhòr  Bhidasoa 
Do  nàimhdean  rinn  thu  'smachdachadh, 
'S  ged  f  huair  thu  leòn  sa'  Bhaiteal  ud 
Cha  d'  mheataicheadh  do  dheòthas. 

'S  bu  chas  'na  dhèio'h,  gu  h-eireachdail, 
'N  America  rinn  thu  na  bhuineadh 
Dhuit  mar  cheannard  teann  nach  sguireadh 
Gun  a  bhuille  'chòmhdach. 

Tha  Tighearna  Chluaidh,  &c. 

Bu  mhaith  'an  Demerara  thu 
A  chumail  sìos  na  dh'èirich  ann 
*An  aghaidh  reachd  gach  rèisimeid, 

'S  nach  gèilleadh  do  righ  Deòrsa. 
Aig  Sin-Ching-Fù  an  China  'n  sin 
Gu'n  d'  shoillsich  thu  mar  reult  le  h-urram, 
'S  chuireadh  seudan  òir  mu  d'  mhuineal 

'N  uair  a  ss^uir  an  còrahraof. 

Tha  Tighearna  Chluaidh,  &c. 

'An  Innsibh  fad'  thar  chuaintean  uainn 

Bu  ghasd  ^an  àm  a'  chruadail  thu, 

'S  gu'n  tug  thu  sgeul  an  fhuathais  dhoibh 

^Nuair  chuireadh  suas  do  shròl-bhrat. 
'  An  Goojerat  gu'n  d'  ùmhlaich  thu 
Gach  treubh  bu  dìogh'ltaiche  gu  milleadh — 
'M  Peshàur  's  na  bha  mu  thim'oU 

Ghèill  gach  gin  dhiubh  t'  òrdugh. 

Tha  Tighearna  Chìuaidh,  &c. 

'N  uair  dh'èirìch  Impir'  Rusia 

Le  threubhaibh  lìonmhor,  fuileachdach, 

A  chum  sinn  fèin  a  dhruid-theannadh, 

'S  na  Turcaich  bhi  gun  chòir  leis  : 
Gu'n  d'  shaoradh  sinn  's  an  cinneach  sin 
I-e  làimh  an  Ridire  o'n  chunnart, 
'S  thaisbein  thu  do'n  t-Czar,  a  churaidh, 

Gu'n  robh  'bhunait  gòrach. 

Tha  Tighearna  Chluaidh,  &c. 

Aig  Baileal  Alma  b'  fbàbharach 
D'ar  rioghachd  thu  bhi  làthalr  ann — 
'N  iiair  bhrosnaicheadh  na  Gàidheil  leat 

Chaidh  misneach  chàich  a'm  mòid  leis  : 
'S  aig  Balaclàbha,  'n  taice  ris, 
Gu'n  d'  dhìon  thu  ^n  acarsaid  's  an  luingeis 
A  bha  'snàmh  air  bhàrr  na  tuinne, 

'Sb'  fhiach  iad  muillein  stòrais. 

Tha  Tighearna  Chluaidh,  &c. 

Cha  b'  urrainn  iad,  ged  dh'  f  hiach  iad  ris, 

Gu'n  t-àrdachadh  a'  bhliadhna  sin, 

'S  chaidh  beum  thoirt  do  gacli  Riaghladair 

Bha  'd  chumail  sìos  le  fòirneart. 
'S  an  Aird-an-Ear  'n  uair  dh'èirich  iad — 
Gach  treubh  a  bh'anns  na  h-Innsibh  uile, 
Thagh  a'  Bhan-righ'nn  thar  gach  duin'  thu 

Chum  an  cumail  sòmhail. 

Tha  Tighearna  Chluaidh,  &c. 

Cha  chualas  o  linn  Adhamh  sud, 

Cho  deas  gu  dol  thar  sàile  riut, 

'N  uair  chuir  a'  cheist  ort  Palmerston, 

Thaobh  c'uin'  a  b'  àill  leat  seòladh  ? 
*'Am  màireach,"  thuirt  thu,  'ghaisgich,  ris, 
'S  cha  d'  iarr  thu  stad,  a's  grad  gun  tilleadh, 
Chuireadh  dhuit  air  bòrd  na  shir  thu, 

Anns  a'  '*  Bhictus"  còmhl'  riut. 

Tha  Tighearna  Chluaidh,  &c. 

B'  Ard-Cheannard  airson  Bhreatuinn  thu, 
*S  bu  luachmhor  stàth  do  dhleasnaisibh, 
'N  uair  ràinig  thu  gum  b'  eagahich 
An  teas  'san  robh  na  h-Eòrpaich  ; 

Bha  Hàbhloc,  's  gum  b'  e  'n  diùbhail  sud, 
^^Lii  Lucnou  dùint'  gun  diàil  ri  pilleadh — 
Pàrantaibh  a's  clann  'g  an  liodairt, 
'S  iad  gun  lide  dòchais. 

Tha  Tighearna  Chluaidh,  &c. 

Gu'n  robh  do  mhisneach  barraichte, 
'N  uair  thog  thu  lann  g'an  teanacadh, 
'S  gun  ach  còig  mìle  fear  agad 

An  aghaidh  feachd  cho  dòmhail : 
Tri  fichead  mìle  air  lìonmhoireachd, 
Ach  ghearr  thu  sìos  iad,  's  bhris  gach  tuireid, 
'S  thug  thu  mach  a'  chlann  's  gach  duine, 

'S  iad  a'  fulang  dòruinn. 

Tha  Tighearna  Cbluaidh,  &c. 

Gu'n  d'  chuir  thu  dh'  Alahàbad  iad, 

Gu  tearuinte,  neo-mhàirnealach, 

'S  gu'n  d'  shèisdeadh  leat  na  h-àiteachan 

'S  an  d'  ghabh  an  nàmhaid  còmhnuidh  ; 
Gu'n  d'  f  hògradh  Nana  Sàhib  leat, 
A's  theich  e  as  an  àite  buileach, 
'S  cha  d'fhuair  sinne  sgeul  air  tuilleadh, 

'S  chaill  e  uile  'chòir-bhreth. 

Tha  Tighearna  Chluaidh,  &c. 

Gu'n  d'  dhìoladh  anns  an  àm  sin  leat 
Na  mharbhadh  ann  an  Canpor  oirnn — 
Bha  fuil  nam  bèisdean  gamhlasach 

A'  ruith  mar  allt  troimh  mhòintich  : 
Sa'  chuid  nacli  deach'  a  dhì  lcat  dhiubh 
Gu'n  d'  sgap  thu  as  na  crìochan  uile, 
'S  ghlacadh  leat  an  airm  's  gach  gunna 

Mu'n  do  sguir  a'  chòmh-stri. 

Tha  Tighearna,  Chluaidh,  &c. 

'N  uair  chaidh  an  t-sìth,  le  baranntas, 
A  sheulachadh  gu  daingean  leat, 
Gu'n  d'  f  hàg  thu  dreuchd  an  allabain 

'An  ceangal  ris  an  Ròsach  : 
'  S  0  thùs  gu  crìch  gach  carraide 
Gu'in  b'  ioniadh  sealladh  mòr  a  chunnaic 
Thusa  'laoich,  a  shaoithrich  duineil — 

Buinidh  urram  mliòr  dhuit. 

Tha  Tighearna  Chluaidh,  &c. 

Fhir  bheusaich,  cheutaich,  fhiiìranta^ 

Cha  'n  'eil  fo  'n  ghrein  cho  cliùiteach  riut — 

Tha  speis  aig  do  luchd-dììthcha  dhuit — 

Cha'n  ioghnadh  ged  tha  pròis  dhiot. 
'S  a  nis  o'n  tha<>:h  a'  Bhan-rio^h'nn  thu 
Mar  Riaghladair  na  Stàit  's  a  fearainn, 
Guidheam  làithean  dhuit  g'a  mhealtain, 

'S  beannachd  anns  gach  còdhail. 

Tha  Tighearna  Cliluaidh,  &c. 


DAN-GHEALL, 

Do  Chomh-cliruinneacliadli  nan  Gàidheal  ann  an  Glascho, 

sa'  bhliadhna  i858,  a'  nochdadh  gach  buannachd  a  tha 

'sruthadh  o'n  cùisean-gheall  's  o'n  cluichibh. 

AiR  FoNN  : — *'  Tha  mi  a'm''  cliadal  '5  na  duisgear  mi.^^ 

'S  àrd  cliù  Chlann-nan-Gàidheal 
'S  gach  àite  am  bi  iad, 
Gu'n  d'thug  sibh  o'r  sinnsribh  a'  chòir  ud  leibh, 

Na  Fineachaibh  treubhach 
Nach  geilleadh  'sna  strìthibh, 

Gu  farumach,  finealta,  sròl-bhratach, 
Na  cuiiidhean  calma 
Tha  ainmeil  ^s  gach  rioghachd, 

Tha  urram  gach  tìre  's  an  Eòrp  agaibh, 
'S  a  bhuidhinn  nan  geall 
Cha'n  'eil  ann  na  bheir  dhibh  e, 

'N  uair  dheanadh  na  miltcan  \\v  còmhlachadh. 

Gur  taitneach  'ur  gniomh 

Ann  an  Glascho  gach  bliadhna 
'jN^  àm  tionail  a  dh  'f  hiachainn  nan  spòrs-gheall 

'Sgur  h-èibhinn  an  sealladh  [dhuibh; 

Luchd  f  hèileachaibh  gearra, 
Le'n  leannainn  gu  dealasach  còmhla  riu ; 

Làn  spèirid  a^s  falhiinneachd, 

Geur-fhoclach,  amasach, 
'S  ceutach  air  fearann  an  còmhlan  sibh  ; 

'S  cruit-chiviil  nam  bann  geala, 

Pìob  ùr  nan  dos  ealanta, 
Siììbhlach,  gun  mhearachd  'g  ar  treòireachadh. 

'An  achlais  duin'uasail 

'S  glan  gluasad  air  faiche, 
'S  a  ghruaidhean  air  lasadh  le  mòralachd; 

Gun  uireasbhuidh  cuma 

O  ^ìiliulJach  gu  'shàiltean, 
Gu  furanach,  fàilteachail,  f  òghluimte  ; 

Ag  imeachd  le  caithream 

Troimh  shràidean  a'  bhaile, 
Neo-eisleineach,  aighearach,  còisireach, 

Gu  Pàirc  an  Tigh-Oilein 

'S  bheir  breitheamh  dhuibh  cothron], 
'S  na  fìcheadan  toileach  gu  tòiseachadh. 

Bldh  clacli-neart  'g  a  feuchainn 

Air  rèidhlein  an  achaidh, 
Le  spraichd,  ann  an  glacaibh  nan  òganach  ; 

Chum  reachd  agus  spèirid 

Nan  treun-laoch  a  thaisbeanadh 
Rèidh-bheirieach,  grad-leumach,  seòlt-charach: 

'S  cha  tigeadh  fir  Shasuinn 

Sa'  chiìis  dhuibh  mar  astar, 
'N  àm  cunntas  nan  troidhean  's  nan  òirlichean  ; 

'Sa  chaitheamh  an  ìiird  sibh, 

O 'r  cìil-thaobh  'ga  tharruing, 
Bhiodh  cliù  aig  na  gaUain  sa'  chòmh-stri  ud. 

'N  àm  iomairt  a'  chabair, 

'Ga  thruimead  no  fhaidead, 
Bu  deas  a  cliur  char  dheth  sa'  chòdhail  sibh  ; 

'S  dhìreadh  ri  crannaibh, 

Lom  lìobhara  'n  darach, 
A's  sìod'  air  am  barraibli  mar  neònachas  : 

'S  a  bhuidhinn  geall-rèlse, 

'S  a  leum  thar  nam  breacan, 
Le  treu'ntas  a's  sgairtealachd  còmhla  ris ; 

Bidh  buaidli  anns  gach  ciìis  leibh 

'S  gach  diìthaich  's  an  tachair, 
A's  mùirn  anns  na  cairteil  's  an  còmhnuich  sibh. 

Na  dannsairean  fìleanta, 

Sgiobalta,  liìthmhor, 
Gur  taitneach  air  ùrlar,  's  gur  boidheach  iad  : 

'S  gu'm  faicear  na  h-uaislean 

A'  bualadh  am  bas 
An  àm  gluasad  an  cas  air  a'  chòmhla  dhoibh; 

A'  freagradh  le  mire 

Do  phongaibh  an  inneil 
An  ceileir  bu  bhinne  na'n  smeòrach  leinn— 

Ceòl  caìthreamach  pìoba, 
Giiri  dìth  no  gun  uireasbhuidh, 
loraltach,  uirigleach,  deò-dhionach. 

Gach  suidheachadh  sualcheanta 

'Chuahis  a'm  breacan 
Gum  faodar  am  faicinn  sa'  chòdhail  ud, 

'S  cha  b'  aodaichean  bhùthaibh 

A'  chungaidh  gun  mheartuinn 
A  b'f  hiìi  leotha  fhaicinn  'gan  còmhdachadh  ; 

Ach  oibribh  an  làmh 

A  bhiodh  tàbhachdach,  lairis, 
Chadrùigheadh  a'ghailleann  air  òirlcach  dhiubh 

Na  deiseachaibh  Gàidhealach, 

Sàr-mhaiseach,  sgiobalta — 
'S  uasal  gach  fìne  tha'n  tòir  orra. 

Tha  èifeachd  a*s  buidhinn 

Nach  eòl  do  gach  duine 
'N  co-cheangal  ri  cluichlbh  do'n  t-seòrsa  sud : 

Thèid  inntinn  a'  Ghàidheil 

Gu  h-àbhachd,  's  gu  mire, 
'S  gu'n  èirich  a  spiorad  le  pròisealachd, 

Ri  faicinn  nan  tììrn  dha 

Rinn  muinntir  a  dhiìthcha, 
'  S  ri  cluinntinn  an  cliù  anns  gach  còdhail  dha ; 

'S  gu'm  faigh  an  duin'  aosda 

Làn  shaorsa  o  'mhulad 
'Nuair  thachras  e'n  cuideachd  nan  òfìranach 


'&" 


Bidh  cànaln  a's  cleachdainnean 
Cearta  nan  Gàidheal 
'Gan  cumail  an  àirde  's  bu  chòir  dhoibh  sud  ; 
Gu'n  tearnar  a'  Ghàelic 
O  bhàsachadh  buileach, 

Ged  rinneadh  na  h-uiread  g'a  fògradh  uainn  : 

'S  cha  dearbhar  "-u  bràth 

Nach  i  chainnt  a  bh'aig  Adhamh, 
Mu'n  d'  rinn  e  sa'  ghàradh  cììl-sleamhnachadh, 

'S  a  dh'aindeoin  luchd-fàbhair 

Nan  cànainean  eile, 
^S  ì  'Ghàelic  is  deise  gu  còmhradh  dhiubh. 

Am  fear  a  bha  dìomhain 

Sa'  bhliadhna  cliaidh  thairis, 
'S  gun  d'fhairich  e  raige  no  lòinidh  ann, 

Gu'n  sùblaichear  'fhèithean 

'S  theid  spèirid  a's  càil  ann 
Is  fearr  na  stùth  làidir  na  Tòiseachd  dha ; 

'S  am  fear  bha  cho  sealbhach 

\S  nach  d'  f  halbh  e  o  Mhacliaidh 
A  chionn  gu'n  robh  pàilteas  o  òig'  aige 

Gur  h-iomadh  ni  ^i  cuideachd 

A  chluineas  'sa  chi  e 
Bhios  feumail  'na  linn  f  had  's  is  beò  e  dha. 

'N  àm  luidhe  na  greine 

'Smu'n  èirich  a'  ghealach, 
'N  uair  dh'fheumas  an  dealachadh  tòiseachadh, 

Bidh  òigearan  sunndach, 

Deas,  mùirneachail,  macanta, 
Fii^ighantach,  gasda,  gun  ghò  annta  ; 

'S  an  achlaisibh  dvimhail 

Le  bùchd  nam  Punnd  Sasunnach, 
A  bhuidhinn  an  gaisg'  air  gach  seòrsa  dhoibh  ; 

\S  bidh  oibribh  luchd-dhàn 

Ann  an  làmhan  na  Cleire 
A  thaisbeanadh  gèir'  agus  fòghlum  dhoibh. 

Nan  aomadh  a  h-aon  dlubh 

Gli  faoineachd  sa'  bhaile 
Bhiodh  cunnart  a'  challa  ro  mhòr  dha  ann ; 

Tha  innleachdaibh  daonnan 

Aig  daoine  gu  mealladh, 
'S  tha  iomadh  fear-faire  air  luchd-gòraiche  ; 

'S  am  fear  nach  gabh  leasan 

A's  teagasg  a  chàirdean, 
'S  a  shiiìbhlas  air  sràid  le  luchd  dò-bheirte, 

'Sa  dh'ionnsuicheas  gliocas 

'N  uair  thig  e  do  Ghlascho, 
Gur  tric  leis  gu'm  fairich  am  pòchd'  aig'  e. 

Mo  chion  air  a'  chòmhlan, 

Nach  sòradh  's  a  phàigheadh, 
'N  àm  iomairt  nan  càrt  's  an  tigh-òsda  dhoibh  : 

Na  buideil  bu  dual  dhoibh, 

A's  cuachan  do'n  iubhar, 
'S  bhi  furan  gach  urra  gu  òl  asda ; 

'S  bu  mheasarra,  stuama 

Gach  uair  sibh  'nur  cleachdadh, 
Gu  fiosrach,  faicilleach,  fòghluimte — 

Gu  sìobhalta,  cothromach, 

Firinneach,  onorach, 
Mìleanta,  conaltrach,  ceòl-bhinneach. 

Thèid  uaislean  a's  cumanran 

'N  cuideachd  a  chèile, 
Gu  carantach,  èibhinneach,  sòlasach  ; 

'S  am  fear  a  bhios  falamh 

Gu'm  faigh  e  o  'charaid 
Ged  dh'iarradh  e  barrachd  's  a  dh'f  hbghnas  da. 

Gheibh  rìbhinnean  eòlas 

Air  òigearan  glana, 

'S  bidh  cùnilinantan  daingean  a's  còrdadli  ann  ; 
'S  thèid  mòran  dhiubh  elgheach, 
An  dèigh  dhoibh  dol  dachaidh, 

^Sgu'n  cluinnear  an  aithghearr  a'  pòsadh  iad. 

Mòr  thaing  do  na  h-uaislean — 

Sàr  bhuaidh  do  na  sonnaibh 
Le'n  d'rinneadh  an  coinneachadh  òrdachadh  ; 

Gu'n  d'  thaisbean  iad  diìrachd 

Do  mhuinntir  an  dùthcha,  / 

'S  gur  h-airidh  air  cliìi  anns  gach  còdhail  iad  ; 

Dh'ath-bheothaich  iad  càileachd 

Nan  Gàidheal  's  gach  baile, 
'S  gach  cleachdadh  a's  fasan  bu  deònach  leinn  ; 

A's  bhrosnaich  iad  Bàird 

Gu  bhi  'g  àireamh  an  rannan, 
'Sbidh  càch  'gan  aithris  'n  an  seòmraichean. 


DO  MHOR  NrC  'ILLEATHAIN, 

Kighean  do  Alasdair  Mac  'lUeathain  a  bh'ann  an  Arasaig. 
AiR  FoNN, — "A  Chomuinn  rioghail,  runaich.^^ 

An  turas  thug  mi  dh'Arasaig 
Gu'n  tug  mi  gràdh  a's  luaidh, 

Do  ribhinn  shuairc  nam  blàth-shùl, 
A's  bòi'che  tuar  na  càcha  leam. 

'S  am  blieil  an  uaisr  air  tàrmachadh — 
'S  an  nàdur  's  an  robh  'n  stuaim: 

Fialaidh,  glic,  le  ciall,  's  le  meas — 
Làn  f  hiosrach  mar  bu  dual. 


Gur  h-ioma  mais'  tha  fàs  ort, 

*S  gur  lìonmhor  àgli  a's  buaidh — 
Gun  uabhar  no  gun  àrdan, 

Cho  snuadhmhor  ri  Diana, 
Gun  chron,  gun  ghiamh  r'a  àireamh  ort, 

O  d'  bhàrr  gu  d'  shàil  r*a  luaidh — 
Beusach,  màlda,  's  fiamh  do  ghàir  crt, 

Ged  bhiodh  càch  fo  gruaim. 


Do  chuailean  donn  an  òrdugh, 

Gu  cuimir,  seòlt  'an  cuaich  ; 
Do  ghruaidhean  mar  na  ròsan — 

Do  bhràighe  mar  an  neòinein, 
'S  am  beul  o'm  binn  thig  òran, 

Mar  smeòraich  ann  am  bruaich ; 
Rìomhach,  òrdail,  finealt',  eòlach, 

Fòghluimt',  air  bheag  uaill. 

Do  shùilean  mar  an  àirneag, 

A'seaìltuinn  àluinn  uait ; 
'N  uair  bhiodh  tu  anns  a'  bhàn-thigh, 

A'  coimhead  ann  an  sgàthan, 
Cha  'n  f  hacas  na  thug  bàrr  ort 

'An  àileachd  'san  Taobh-tuath — 
Do  dheud  cho  snaighte  ris  na  dìsnean, 

'S  mar  an  ìbhri  'n  snuadh. 

Do  chalpannaibh  glan,  lionta, 

Deas,  fior-mhaith,  mar  bu  dual ; 
Air  chuma  'bhradain  fhìor-uisge, 

'An  cuan  ri  grèin  a's  lìth-gheal  deth, 
A'  ceapadh  chuileag  innleachdach, 

Am  braise  strì  le  'chluain — 
Troidh  chruinn,  chòmhnard  's  i  gun  sgòd, 

Nach  dochainn  bròg  le  guaig. 

Bu  ghrinn  leam  air  an  ùrlar  thu, 

Le  mùirn  air  do  chuir  suas  ; 
Gu  h-èibhinn,  eutrom,  ionnsuichte, 

Neo-èisleineach,  brisg,  dlùth-cheumach, 
Neo-mhearachdach  's  gacli  cììrsa  dheth, 

'S  glan  tionndadh  anns  gach  cuairt ; 
A'  freagradh  fonn  nam  pong  ro-lìighar, 

S  a'  chruit-chiùil  ri  fuaim. 

Do  chneas  cho  geal  's  an  f  haoileai] 

A'  snàmh  ri  taobh  a'  chuain  ; 
'Nuair  thèid  thu  ann  a  t'aodach, 

Gun  chearb  aig  càch  r'a  fhaotainn  ort — 
A'  d'  ghiìn  do'n  t-sìod'  is  daoire, 

Nach  cuirte  saor  a  suas  ; 
A's  fiamh  a  loinn  mar  ghrian  a'  soillseadh, 

No  mar  dhaoimean  uainn. 

Meur  grinn  thu  air  an  t-snàthaid 

Le  tàlanntan  a  f  huair — 
Air  fuaigheal  agus  fàimeadh,  ^ 

'S  gach  fasan  thig  o'n  Bhàn-righ'nn  : 
'N  uair  ghlacadh  tu  'm  piano 

Bu  ghàirdeachas  do  m'  chluais — 
Gu  cebbiihor,  èibhinn,  stòlda,  ceutach, 

Anns  gach  beus  thug  buaidh. 

'S  ro  nihalth  thu  aìr  an  sgrìobhadh 

Le  ite  pinn  no  cruaidh  ; 
'S  raaith  t'eòlas  anns  na  h-àitheantaibh, 

'S  mòr  t'  fhòghlum  anns  a'  Ghràmar, 
'S  cha  mhios'  air  leughadh  Gàelic  thu, 

O'n  *s  i  bu  tràithe  fhuair  ; 
'S  bu  mhaith  do  làmh  a  bhuain  air  àilean, 

Thoirt  gu  làr  nan  sguab. 

'S  tu'n  chinneadh  stàtail,  rìoghail, 

Bu  dìlse  chur  na  ruaig  ; 
Gu  reachdmhor,  feachdmhor,  lìonmhor — 

Gu  sròlach,  bratach,  pìobach — 
Gu  snaipeach,  sgaiteach,  pìceach, 

A  bhuidhneadh  cìs  le  buaidh — 
Foinneamh,  fearail,  smearall,  làidir, 

Cuanda,  dàicheil,  cruaidh. 

Na  Leathanaich  nach  trèigeadh, 

'S  nach  gèiìleadh  do  luchd-fuath  ; 
Gu  neartmhor,  beachdar,  euchdach, — 

Nach  feachdte,  'n  gleachd  nan  streupaid, 
Le  meartuinn  cheart  's  le  gèire, 

Bu  mhaith  am  feum  's  gach  uair  ; 
Caoimhneil,  càìrdeil,  aoidheil,  tàigheil — 

Ri  luchd-gràidh  gun  chruas. 

^S  beag  ioghnaidh  thu  bhi  sàr-mhaiseach 

^S  na  pàrantaibh  o'n  d'  ghluais  ; 
Bu  dreachmhor,  ceart  a'  chàraid  iad, 

Le  aoidhealachd,  a's  bàighealachd  ; 
Bhiodh  tighean-taisge  làn  aca, 

'S  bu  phailt  air  àiridh  'm  buar  ; 
Gu  h-ìmeach,  càiseach,  baineach,  blàthach, 

Laoghach,  blàr  a's  ruadh. 


32  DAIN  AGUS  ORAIN. 

Gur  taitneach  cllù  an  àrmuinn  sin 

Is  bràthair  dhuit  *  r'a  luaidh  : 
'N  Gleann-Forsalain  'an  tàmhachd, 

Gu  socair,  coltach,  sàr-chumbach — 
Cha  ^i  f  hacas  anns  a'  Ghàidhealtachd 

Na  thug  air  bàrr  's  gach  uair  ; 
A'  falbh  'na  bhòtainn'  mar  bu  chòir, 

A'  toirt  nan  dròbh  o  Thuath. 

Gu'n  soirbhich  leis  gu  dìlinn 

Le  beannachd  phrìseil  skiaigh — 
Nam  bochd,  's  nan  nochd,  's  nan  dìobarrach, 

Nam  banntrach,  's  nan  dìleachdan, 
'Ga  leantuinn  ann  an  dìomhaireachd, 

Air  muir  's  air  tir  's  gach  cuairt : 
O'n  's  duin'  e  dh'f  hàs  làn  iochd  a's  gràidh, 

Gu  dèirceach,  bàigheil,  suairc'. 

Gu'n  dean  mi  nis  a  chrìochnachadh 

Le  fìrinn,  's  i  bheir  buaidh, 
A  dh'innseadh  dreach  na  rìbhinne, 

A  h-aoidhealachd,  a  fìnealtachd, 
A  caoimhnealachd,  a  mileantachd, 

A  sìobhaltachd  's  gach  uair  : 
'S  mo  bheannachd  f  hèin  a  chaoidh  gun  trèig- 

Leat  's  gach  ceum  'an  gluais.         [sinn. 

*  lain  Mac  'Uleathain,  a  bha  'na  thuathanach  agus  'na 
Fhear-malairt  ann  an  Gleann-Forsah^in  'am  Mùideart  anna 
a'  bhliadhna  1844. 

DO  DHONNACHADH  BOIDHD 

A  Aird-Ghobhar,  Bùirdeiseach  ann  am  Port-Ghlascho, 

AiR  FoNN  : — "Oc/i  mar  iha  mi  's  mi  ann  am  aonar.^^ 

Mo  luaidh  an  t-àrmunn  thug  buaidh  air  càch 
A  tha  suairc  'na  nàdur  a's  blàth  'na  chòmhradh  ; 
Bu  shòlas  àigh  dhomh  bhi  chòmhnuidh  làmh  riut, 
O'n  's  tric  a  bha  siun  mu  Bhlàthaich  *  còmhladh. 

Giir  fad  am  thàmh  mi  gu  tòsdach,  sàmhach, 
O'n  theh'eadh  càch  rium  gu'n  deanainn  òran, 
Gun  chlììì  an  uasail  a  thoirt  gu  cluasaibh 
A'  chuid  do'n  t-sluagh  nach  do  chuir  ort  eòlas. 
Mo  luaidh  an  t-àrmunn,  &c. 

Is  e  chuir  loinn  ort  thu  bhi  do  Bhoidhdich, 
Cha  d'fhuaradh  foiU  ann  an  gin  do  d'  sheòrsa ; 
^Sgur  teann  'an  càirdeas  thu  air  Clann-Diìgh- 

aill, 
Nach  gèill  's  nach  liìb  do  luchd-diomb  an  còmh- 
Mo  luaidh  an  t-àrmunn,  &c.  [rag. 

Gur  leathann,  tarbhach,  gun  easbhuidh  dealbha, 
'S  gurcuiridh  calma,  gun  sgoihTi,  gun  bhòsdthu; 
^S  tu  smearail,  làidir  a  shiubhal  fàsaich,     [ort. 
Gun  chron  r'a  àireamh  o  d' bhàrr  gu  d'bhròig 
Mo  luaidh  an  t-àrmunn,  &c. 

Tha  do  chalpa  mar  bhradan  fior-uisg' 
Is  braise  dhìreas  ri  stiU  o  'n  mhòr-chuan. 


*  Baile  ann  an  Aird-Ghobhar. 


34  DAIN    AGUS    ORAIN. 

Fo  osan  ball-bhreac  nach  cearbach  deanamh, 
Gu  cumbach,  liontaidh,  's  do  bhian  mar  neòinein. 
Mo  luaidh  an  t-àrmunn,  &c. 

'Nuair  thèid  an  t-àrmunn  'na  èideadh  Gàidheil, 
'S  gach  seud  *an  càramh  air  mar  is  còir  dha, 
Fear  aogais  Dhonnachaidh  a'  fldbh  na  sràide 
Gur  tearc  r'an  àireamh  iad  's  an  Roinn-Eòrpa. 
Mo  luaidh  an  t-àrmunn,  &c. 

Gur  flathail,  uasal,  sàr-mhaiseach,  sualrc'  thu, 
Tha  t'fhalt  'na  dhualaibh,  's  do  ghruaidh  mar 

ròsaibh  ; 
Gur  lìonmhor  baintighearna  th'ann  an  luaidh  ort 
Nach  dean  do  bhuannachadh  f  had  's  is  beò  iad. 
Mo  lualdh  an  t-àrmunn,  &c. 

Tha  Nic-na-Faochaig  ga  d'  f  heòraich  daonnan  ; 
Gu'n  tug  i  gaol  duit  o'n  bha  i  'd'  chòmhradh — 
Gu  bheil  i  cinnteach  le  meud  do  ghràidh  dhi, 
Nach  bi  thu  fàilteumach  ann  a  d'  ghlòir  dhi. 
Mo  luaidh  an  t-àrmunn,  &c. 

Gu'n  ruiginn  dìomhair  g'a  cumail  ciallach, 
Na'm  biodh  a  mhiann  ort  a  thigh'nn  'ga  pòsadh ; 
'S  cha  'n  iarrainn  fàbhar  air  aon  do'n  chàraid, 
Ach  bhi  's  an  làthair  an  àm  a'  chòrdaidh. 
Mo  luaidh  an  t-àrmunn,  &c. 

Tha  thu  a'd'  iasgair,  's  gu  bheil  thu  d'  shealgair, 
Bu  tric  a  mharbhadh  leat  daimh  na  cròice  ; 
Bhiodh  feachd  o'n  Chùil  leat  mu  Sgùr-a-ghiùs- 

achain, 
'S  fèidh  air  ghiùlan  gu  tigh  a'  Chòirneil. 
Mo  luaidh  an  t-àrmunn,  &c. 

'N  iiair  thachradh  càirdean  a's  luchd  do  dhù'ch' 
Cha  bu  sgrùbaire  's  an  tigh-òsd'  thu  ;        [riut 
Bhiodh  searrag  làn  ann  a'd'  làimh  'g  a  riarachadh, 
Ged  nach  d'  ionnsuich  thu  riamh  bhi  d'  phòitear. 
Mo  luaidh  an  tàrmunn,  &c. 

Do  chòm  làn  caoimhneis,  do  chridli'  mar  dhaoi- 
No  reult  a'  soillseadh  ri  oidhche  reòta  ;   [mean, 
Gun  ghiamh,  gun  fhàillinn,  gun  chron  do  chàch 
A's  tu  'cumail  pàirt  diubh  o  bhi  ri  dò-bheirt. 
Mo  luaidh  an  t-àrmunn,  &c. 

Gur  ciùin  do  ghluasad,  gu  beusach  stuama, 
Mar  mhaighdinn  uasail  aig  uair  a  pòsaidh  : 
'S  e  miann  nan  Diùc  a  bhi  'suidhe  làmh  riut, 
'S  cha  toir  iad  bàrr  ort  air  meud  am  fòghlum 
Mo  luaidh  an  t-àrmunn,  &c. 

Sàr  sgoileir  Beurr  thu,  'sgu'n  d'f  huair  thu  leur- 

sainn 
Air  Laidinn  's  Grèigis,  gu  rèidh  'an  òrdugh  : 
Cha  chualas  t'àicheadh  air  leughadh  Gàelic, 
'S  gur  h-iomadh  cànain  sa'  bheil  thu  eòlach. 
Mo  luaidh  an  t-àrmunn,  &c. 

Gur  maith  air  peann  'an  àm  sgrìobhadh  bhann 

thu, 
O'n  's  ann  a'd'  cheann-sa  nach  gann  am  f  òghlum, 
'S  an  àm  gach  sgriobhaidh  a  bhi  'ga  reiteach, 
Is  fearr  na  Chleir  thu  g'a  chur  air  dòigh  dhuinn. 
Mo  luaidh  an  tàrmunn,  &c. 

Gheibhinn  eachdraidhean  air  an  Fhèinn  uait, 
A's  air  gach  treubh  a  bh'ann  o  linn  Noah  :   [as, 
Gach  Prionns'a's  larla  mu'n  d'f  huaras  seanach- 
Mu'n  gheur-leanmhuinn  's  mu  arm  righ  Deòrsa. 

Gur  maltli  t'  f  heum  ann  an  Tigh-na-Cùlrte, 
Cha'n  'eil  fo'n  Chrùn  na  bheir  dhiot  aig  Mòd  e, 
'Sa  sheasadh  càirdean  's  nach  cuireadh  cùl  riu, 
'S  gur  cliù  do'n  dùthaich  a  dh'àraich  òg  thu. 
Mo  luaidh  an  t-àrmunn,  &c. 

Gur  fad  chaidh  ainm  ann  an  dùthaich  Ghall  ort, 
Our  h-iomadh  fann-duine  rinn  thu  chòmhnadh  ; 
Gu'm  b'e  do  mhiann  bhi  'toirt  teachd-an-tìr 

dlioibh, 
Sa'  cumail  mhìltean  diubh  ann  am  beò-shlalnt. 
Mo  luaidh  an  t-àrmunn,  &;c. 

Le  dìchioll  buan,  agus  stuaim,  a's  faicill,  [nard, 
Gu'n  d'  chuir  thu,  ghaisgich,  do  chas  air  còmh- 
'Scha'n'eil  r'a  ainmeachadh  a'm  Port-Ghlascho 
Cho  cliùiteach  gasda,  's  cho  pailt  'an  stòras. 
Mo  luaidh  an  t-àrmunn,  &c. 


DO  CHOMUNN  GAIDHEALACH 
PHORT-GHLASCHO, 

Anns  a'  bhliadhna  1856. 
AlR  FoNN  : — ''Deoch  slainte  nan  gaisgeach — 
J^an  Gaidhealaihh  gasda. " 

Deoch  slàinte  na  gaisgeach  a  th'ann  am  Port-Ghlascho, 
D'an  suaicheantas  breacain,  's  bhi'n  taice  nam  Beann ; 
Gu'n  iarrainn  'sgu'n  òlainn, 'sa  pàigheadh  cha  sòrainn, 
Ged  chosdadh  i  'n  t  òr  dhomh  's  tigh-òsda  'san  àra. 

'S  iad  gillean  an  fhèilidh 

D'am  fearr  d'an  tig  an  t-èideadh, 


